**Leeds** é unha cidade británica do condado de Yorkshire Occidental, no norte de Inglaterra, sita sobre o río Aire. Forma parte da área metropolitana denominada **City of Leeds**.

Segundo o censo de 2001 a zona urbana da cidade ten 429.242 habitantes e a aglomeración total 716.513. A área urbana de Leeds ten 1 880 000 habitantes (estimación de 2005).

Un habitante chámase localmente un *loiner*, aínda que é termo pouco usado. Os clubs deportivos empregan leodensian *ou* leodiensian*, de inspiración latina imaxinaria.*

Historia
--------

Leeds foi, orixinariamente, un mercado agrícola na Idade Media. En 1207 asinou a súa primeira carta de franquías.  

Sobre os Tudors foi sobre todo un mercado de la, coa que se negociaba para toda Europa, utilizando o estuario do río Humber, chegando o seu comercio a representar en determinados momentos a metade das exportacións inglesas do produto.  

No paso da Idade Moderna á Contemporánea a súa poboación medrou espectacularmente: pasou de 10.000 habitantes en 1751, ata atinxir 172.000 en 1851, á par que se convertía nunha cidade industrial. O seu crecemento industrial viuse favorecido pola apertura do canal de Liverpool a Leeds en 1816 e da vía de tren en 1848.

Economía
--------

A cidade está situada no cruzamento das autoestrada M1 e M62, e un aeroporto internacional a serve.  

Estas circunstancias tornárona nun centro magno da distribución de mercancías, da banca e das finanzas.  

Como o resto do norte de Inglaterra, Leeds sufriu os efectos da recesión da décadas de 1970 e 1980: as minas da rexión pecharon pouco a pouco, pese a que a industria mineira fora un dos sectores económicos máis importantes desde había séculos.  

Nos anos 90 atraeu moitos dos centros de chamada para telecomunicacións, en particular grazas á "fiabilidade" do acento do Yorkshire, aínda que ese factor deveceu coa deslocación dos empregos nese campo para Bangalore, na India. Actualmente, a súa economía vese forte e con visos de medrar aínda, mentres o comercio tornouse nun dos sectores máis importantes da economía da cidade.

### Música pop

Aínda que menos prolífica que as cidades veciñas como Manchester, Liverpool ou mesmo Sheffield, Leeds veu xurdir algún dos grupos de música pop de máis sona: The Kaiser Chiefs, The Mekons, **Gang of Four**, **Sisters of Mercy**, **Soft Cell**, **New Order**, The wedding Present, Chumbawamba e Cud. Tamén Corinne Bailey Rae naceu en Leeds.

### Turismo

Bridgewater Place
Leeds recentemente foi elixida como "cidade favorita do Reino Unido" pola revista 'Condé Nast Traveller.' A cidade salienta pola súa oferta cultural, os seus centros comerciais (*magasins*), a súa vida nocturna e a arquitectura do século XIX. O seu aeroporto liga con varios destinos europeos e doutros continentes regularmente.

### Museos e arte

Leeds ten numerosos museos, tales como a Armería Real, Galería de Arte de Leeds (con, talvez, a mellor selección de arte británica do século XX fóra de Londres), Museo Médico Thackery e o Instituto Henry Moore. A cidade é tamén coñecida pola súa oferta teatral, sendo os teatros máis célebres son West Yorkshire Playhouse, Grand Theatre (Opera North, un dos grupos operísticos máis famosos do país, ten a sede aquí) e The City Varieties.

### Centros comerciais

Hoxe en día Leeds é, quizais, coñecida ante todo como destino para ir de compras. O centro urbano é unha grande zona peonal na que se poden encontrar máis de mil tendas nun barrio bastante compacto. Briggate é a maior rúa no centro urbano, na que teñen sede todos os grandes *magasins* británicos. O Corn Exchange ten varios, e as fermosas galerías vitorianas acollen moitos dos magacíns máis interesantes. The Victoria Quarter é o barrio máis exclusivo para iren de compras; contén vellos edificios e dúas grandes *passages* espectaculares con máis de 70 tendas, como Louis Vuitton, Vivienne Westwood, Nicholas Deakin, Space NK, Diesel etc.

Educación superior
------------------

Leeds ten dúas universidades: a Universidade de Leeds con 31.500 estudantes (52.000 se se contan matriculados en cursos temporais) e máis a **Leeds Metropolitan University**, con arredor de 26.000 estudantes, dos que un 17% son estranxeiros.

Notas
-----

1. ↑  "Leeds Bradford International Airport". Arquivado dende o orixinal o 07 de xaneiro de 2009. Consultado o 31 de agosto de 2021.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Leeds Modificar a ligazón no Wikidata*** |

### Ligazóns externas

* Páxina oficial de Leeds
* Leeds City Guide Guía oficial de Leeds
* 'Leeds, Live it, Love it' Website oficial para visitantes

|  |  |
| --- | --- |
| Control de autoridades | 
* Wd: Q39121
* WorldCat
* VIAF: 137204313
* BRE: 2173825
* EBID: ID
* FAST: 1208965
* GEC: 0036812
* GeoNames: 2644688
* GND: 4111234-9
* LCCN: n80070828
* MusicBrainz: ID
* NKC: ge276676
* TGN: 7010442

 |